b'\n_START_ARTICLE_\nAustralsk vin\n_START_SECTION_\nHistorie\n_START_PARAGRAPH_\nVinproduksjonen er i verdenssamenheng ganske ny her.Det var f\xc3\xb8rst i \xc3\xa5r 1788 at de f\xc3\xb8rste vinstokkene ble satt i jorden her. Siden da har det v\xc3\xa6rt produsert vin som ikke utmerket seg noe spesielt._NEWLINE_I 1843 startet legen Henry Lindeman egen vinproduksjon i Cawarra i Hunter Valley. Bakgrunnen, sies \xc3\xa5 v\xc3\xa6re, at han var bekymret for all spritdrikkingen i Australia. Her dyrket han fram druene Syrah/Shiraz, Riesling og Verdelho._NEWLINE_Det som for alvor satte i gang australsk vinproduksjon var at vinkjellermesteren fra det store vinfirma Penfolds i 1960\'erne var p\xc3\xa5 bes\xc3\xb8k i Bordeaux. Her l\xc3\xa6rte Max Schubert, som han het, hvordan kvalitetsvinene av druen Cabernet Savignon ble foredlet. I hjemlandet hadde han ikke Cabernet Sauvignon druer og heller ikke franske eiketrefat. Til gjengjeld vokste der Syrah/Shiraz-druer og han kunne f\xc3\xa5 tak i amerikanske eiketresfat. Fra dette utgangspunktet og med sjelen til Hermitage i Frankrike, skapte Max Schubert den popul\xc3\xa6re "Grange Hermitage"-vinen.'